കൊക്കയാര് ഉരുള്പൊട്ടല് മൂന്നര വയസുകാരന്റെ മൃതദേഹവും കണ്ടെത്തി കൊക്കയാറില് കഴിഞ്ഞ ദിവസമുണ്ടായ ഉരുള്പൊട്ടലില് കാണാതായ മൂന്ന് വയസ്സുകാരന് സച്ചു ഷാഹുലിന്റെ മൃതദേഹം കണ്ടെത്തി. ഇതോടെ കൊക്കയാറിലെ ഉരുള്പൊട്ടലില് കാണാതായ മുഴുവന് പേരുടെയും മൃതദേഹം കണ്ടെത്തി. ഇന്നലെ രാത്രിയോടെ അവസാനിപ്പിച്ച തിരച്ചില് സച്ചുവിനായി ഇന്ന് രാവിലെ മുതല് വീണ്ടും രക്ഷാപ്രവര്ത്തകര് തുടരുകയായിരുന്നു. പതിനൊന്നേ കാലോടെയാണ് സച്ചുവിന്റെ മൃതദേഹം കണ്ടെത്തിയത്. വീട് ഇടിഞ്ഞ് കിടന്നിരുന്ന ഭാഗത്ത് നിന്നാണ് കുട്ടിയുടെ മൃതദേഹം കണ്ടെത്തിയത്. പോസ്റ്റുമോര്ട്ടത്തിനായി മൃതദേഹം ആശുപത്രിയിലേക്ക് മാറ്റി. കൊക്കയാറില് ഉരുള്പൊട്ടലില് മരിച്ച ഒരു കുടുംബത്തിലെ അഞ്ചുപേരടക്കം ആറുപേരുടെ മൃതദേഹം ഇന്നലെ തന്നെ കണ്ടെത്തിയിരുന്നു. ബന്ധുവിന്റെ വിവാഹത്തിന് എത്തിയ ഫൗസിയ മക്കളായ അമീന് 10 അംന 7 സഹോദരന്റെ മക്കളായ അഫ്സാന, അഫിയാന, ചിറയില് ഷാജി എന്നിവരുടെ മൃതദേഹങ്ങളാണ് ഇന്നലെ കിട്ടിയത്. ചിറയില് ഷാജിയുടെ മൃതദേഹം ഒഴുക്കില്പ്പെട്ട നിലയില് മണിമലയാറ്റില് മുണ്ടക്കയത്ത് നിന്നാണ് കണ്ടെത്തിയത്. ദുരന്തത്തിനിടെ മകനെ രക്ഷിക്കാന് സാധിച്ചെങ്കിലും ഷാജിക്ക് രക്ഷപെടാന് സാധിച്ചില്ല. കൊക്കയാറിലെ ഉരുള്പൊട്ടല് ഏഴ് വീടുകളാണ് തകര്ത്തത്. ഇനി ഇവിടെകണ്ടെത്താനുള്ളത് കൊക്കയാര് പഞ്ചായത്തിന് സമീപം ഒഴിക്കില്പ്പെട്ട് കാണാതായ ആന്സി എന്ന വീട്ടമ്മയെയാണ്. ഇടുക്കി എം.പി ഡീന് കുര്യാക്കോസിന്റെ ഫെയ്സ്ബുക്ക് കുറിപ്പ്: കൊക്കയാറില് കഴിഞ്ഞ ദിവസമുണ്ടായ പ്രകൃതി ദുരന്തത്തെ തുടര്ന്ന് കാണാതായ 7 പേരുടെയും മൃതശരീരങ്ങള് രണ്ടു ദിവസം നീണ്ടുനിന്ന തിരച്ചിലിന് ശേഷം കണ്ടെത്തി. കഴിഞ്ഞ ദിവസം ഏറെ വൈകി തിരച്ചില് അവസാനിപ്പിക്കുമ്ബോഴും ഷാഹുല് പുതുച്ചിറയുടെ മകന് മൂന്ന് വയസ്സുകാരന് സച്ചു ഷാഹുലിന് വേണ്ടിയുള്ള കാത്തിരിപ്പിലായിരുന്നു ഞങ്ങള് .ഇന്ന് രാവിലെ തിരച്ചില് പുനരാരംഭിച്ചു. സച്ചുവിന്്റെ ചേതനയറ്റ ശരീരം അല്പ്പസമയങ്ങള്ക്ക് മുന്പ് കണ്ടെത്തി. ഇതൊടുകൂടി തിരച്ചിലുകള് അവസാനിപ്പിച്ചു. തികച്ചും വേദന ജനകമായ ദിനങ്ങളാണ് കണ്ണ് മുന്നില് നിറയുന്നത്. ഈ ദുരന്തമുഖത്ത് വേര്പിരിഞ്ഞ പ്രിയപ്പെട്ടവര്ക്ക് പ്രണാമം.